Dolgozói bérjegyzéket okostelefonra

A magyar alapítású start-up cég, a Talk-A-Bot kidolgozta a vállalati bérjegyzék és valamennyi, az egyes munkavállalók számára készült céges titkosított dokumentum GDPR kompatibilis módon való elküldését. Az innováció a Covid-19 járványban kiemelt figyelmet kapó munkaügyi digitalizáció egyik problémájára nyújt megoldást. A két végpont közötti titkosított, magasfokú információbiztonsági védelemmel ellátott Viberen, vagy más keretrendszeren működő Cheq platform külső szereplő számára hozzáférhetetlenül képes elküldeni valamennyi vállalati dokumentumot, melyet a bankoknál megszokott két faktoros belépéssel az alkalmazottak kényelmesen és gyorsan meg tudnak nézni.